Merkezê Îrtîbatî û Çapemenîye yê HPGyî da zanayene ke xoverdayîşê Gerîlayanê Azadîye yê Kurdîstanî vera hêrişê îşxalî yê dewleta tirke de bêmabên dewam keno û derheqê pêkewtişan de nê zanayîşî dayî:
Avaşîn
''28ê nîsane de  Warê Xoverdayîşî yê Werxelê de îşxalkeranê ke waştêne xo ca bikerî hetê hêzanê ma ra bi taktkîkê suîqestî ameyî pirodayene. Çalakîye de îşxalkerêk ame cezakerdene, îşxalkerêk zî birîndar bi. Badê çalakîye war hetê qereqolanê sînorî ra dîya bombayan ver.
Zap
28ê nîsane de îşxalkeranê ke waşt  Girê Şehîde Sorxwîne yê Warê Xoverdayîşî yê Çîyareşî ra ver bi Girê Şehîd Kurtayî şirê hetê hêzanê ma ra ameyî pirodayene.  Xeylêk wext pêkewtişê giranî qewimîyayî. Nêtîceyê pirodayîşanê bitesîran ê hêzanê ma de tewr tay 3 îşxlakerî ameyî cezkaerdene. Warê Xoverdayîşî yê Kurojahroyî  de zî dormeyê mewzîyanê şerî yê Kevirêkunî de îşxalkerêk ame cezkaerdene. Çalakîya Warê Xoverdayîşî yê Werxelê de zî îşxalkerêk ame cezakerdene û îşxlakerêk birîndar bi.Warê Xoverdayîşî yê Kurojahroyî serê sibayî ra heta şewe pê teyarayanê şerî, çekanê kîyewîyan û helîkopteranê hêrişî dîya bombayayn ver. Reyna warê Girê Cûdî, Cirê Cehenemî, Çemço û Girê Biharî yê herêma Zapî pê teyaranê şerî û hetê qereqolê sînorî ra pê obusan dîyayî bombayan ver.''
